李恒茂 李恒茂直隸順德府邢臺縣人 万历四十四年進士授陕西长安县知县官禮科給事中天启六年二月削禮科給事中李恆茂藉初恆茂以遼警具疏有曹爾禎整兵山東一語得旨爾禎擢撫山西如何疏指山東責令回奏恆茂復疏謂爾禎為山東布政尚未離任以部題督發山東標兵為據 上以東西字顯有錯誤不恭所奏含糊至是乃以錯誤引罪遂削奪之後以黨附魏忠贤復職崇禎元年五月以劾免官言李恒茂與李魯生李蕃號曰三李為阉黨楊維垣密友聲勢薰灼故長安京城為之謠曰官要起問三李今魯生李蕃己劾免恒懋亦乞立賜處分于是杨李二人皆罷